कोरबा. चुनावी तैयारियों के बीच लिपिकों की बेमियादी हड़ताल ने शासन प्रशासन के लिए मुश्किल खड़ी कर दी है। हड़ताल से प्रशासन के सभी दफ्तरों में कामकाज प्रभावित हुआ है। सबसे अधिक असर आयोग की चुनावी तैयारी पर पड़ा है। वेतन बढ़ोत्तरी सहित अन्य मांगों को लेकर प्रदेश भर के लिपिक शुक्रवार से बेमियादी हड़ताल पर चले गए। निगम कार्यालय साकेत भवन के पास तानसेन चौक पर लिपिक धरने पर बैठ गए। अपनी मांगों के समर्थन में नारेबाजी करने लगे।